קלייבסקאר

קלייבסקאר היא אומנות הלחימה המקודשת של כסופי הניבים. על פי האגדה, כסופי הניבים שומרים על טוהר הדם של הלהקה הראשונה של הגארו אשר נולדו מגאיה עצמה. כסף טהור על פי רצונן של לונה וגאיה הוא החיבור בין החומר והרוח ואכן עבור גארו אשר נושאים את הדם של הלהקה הראשונה כסף אינו אויב. לכן היה זה אחד מצאצאי הלהקה הראשונה שיצר את הקלייב הראשון, האיחוד המושלם של כסף טהור ורוח הלוחם של גאיה.

על מנת להשתמש בטכניקות קלייבסקאר, על הדמות להיות בעלת היתרון עמידות לכסף או נוסיס של 3 לפחות.הקלייב הוא שותפו של כסוף הניבים בקרב, על הלוחם להבין את הקלייב שלו והאישיות שלו על מנת שיוכלו יחדיו להביס את אויביה של גאיה. אומנות הקלייבסקאר היא האומנות של השימוש בקלייב. תחילה, לומד כסוף הניבים כיצד להפוך את הלהב שבידיו להמשך של רצונו. כיצד להגן על עצמו וכיצד להכות באויביו. רק כאשר רצונותיו של כסוף הניבים ורצונותיו של הקלייב שווים, הוא יוכל להשתמש בלהב כראוי. אם השניים חלוקים, לא יצליחו לפעול במשותף ולהשתמש בטכניקות הקלייבסקאר.

לאחר שאיחד את רצונו עם רצונו של הקלייב צריך תלמיד הקלייבסקאר להבין את מטרתו האמיתית, ניצחון על יריביה של גאיה. עליו לכבוש את הפחד שלו, לעמוד מול אויביו ולתת את כולו לחיסולם עד אשר דבר, כולל מותו שלו, לא יעמוד בפניו של כסוף הניבים אומן הקלייבסקאר. כאשר הבין זאת התלמיד, הוא ונשקו מסוגלים באמת להתאחד בגוף כפי שהם מאוחדים במטרה.

דרישות קדם: קלייב, 3 נוסיס או עמידות לכסף.

## טכניקות על פי רמה

#### **רמה 1**

**צדקת הדרך**

דרישות מקדימות: התקפה מלאה

השפעה: כאשר הדמות במצב התקפה מלאה, ותוקפת יריב אשר נפגע על ידי הקלייבסקארי בפעולה הקודמת שלו, היא גורמת לנזק אחד יותר. נזק זה מצטבר עם תוספים לנזק ממקורות אחרים.

#### **רמה 2**

**זריעת פחד**

דרישות מקדימות: התקפה מלאה, ברוטליות

השפעה: לאחר שהקלייבסקארי פוגע במטרה עם התקפה מלאה, הוא רשאי לבצע בדיקת כריזמה+הפחדה+דירוג מעמד כנגד כוח רצון של היריב. אם הבדיקה הצליחה, בשלושת הסיבובים הבאים יש לקלייבסקארי נקודת חמיקה נוספת כנגד התקפות של המטרה.

**דו קרב**

דרישות: אין

השפעה: לאחר שהקלייבסקארי תוקף יריב, ליריב זה יש מינוס 2 כאשר הוא תוקף אויבים שהם לא הקלייבסקארי למשך סיבוב.

**שליפה מהירה**

דרישות מקדימות: אין

השפעה: הדמות יכולה לשלוף את הקלייב שלה שהיה מוכן עבור שליפה מהירה מבלי לבזבז את הפעולה שלה באותו התור.

#### **רמה 3**

**מטיל מורא**

 דרישות מקדימות: אין

השפעה: לאחר שהקלייבסקארי פוגע במטרה, הוא רשאי לבצע בדיקת כריזמה+הפחדה+דרגת מעמד כנגד התנגדות מנטלית של היריב. אם הבדיקה הצליחה, בשלוש הסיבובים הבאים יש לקלייבסקארי נקודת ספיגה נוספת כנגד המטרה.

**תמיד בראש**

דרישות מקדימות: אין

השפעה: ההתקפה הראשונה בקרב שהקלייבסקארי מבצע זוכה לתוסף 3 להתקפה.

**ראשון בן שווים**

דרישות מקדימות: תמיד בראש

השפעה: כאשר הקלייבסקארי נלחם בשיתוף פעולה עם חברי להקתו, כל חבר להקה שתוקף אחריו את אותו היריב בסיבוב זוכה לתוסף 1 לנזק. ניתן לקבל תוסף רק מקלייבסקארי אחד ברגע נתון מטכניקה זו.

**חלוקה בנטל**

דרישות: אין

השפעה: כאשר הקלייב של הקלייבסקארי נפגע, הוא רשאי להעביר נזק מהקלייב אליו ביחס של 2:1.

#### **רמה 4**

**שיתוק**

דרישות מקדימות: מטיל מורא

השפעה: פעם אחת בקרב, לאחר שהקלייבסקאר פוגע במטרה הוא רשאי לבצע בדיקת כריזמה+הפחדה+דירוג מעמד כנגד כוח הרצון של המטרה. אם הוא מצליח בבדיקה, היריב לא מסוגל לפעול בסיבוב הבא. לא ניתן להשתמש בטכניקה זו במקביל עם מטיל מורא או זריעת פחד.

**עין תחת עין**

דרישות מקדימות: ברוטליות

השפעה: כאשר הדמות במצב התקפה מלאה, היא רשאית להוסיף 4 במקום 2 להתקפה, ולהחסיר 4 במקום 2 להגנה.

**אין קלון בכניעה מכובדת**

דרישות מקדימות: התקפת נגד

השפעה: הקלייבסקארי רשאי לבצע התקפה מהירה המקבלת תוסף 3 להתקפה ומחסר 5 לנזק. הוא רשאי לתקוף בדרך זו אפילו כשהוא במצב לחימה הגנתית, אבל לא כחלק מהתקפה מלאה.